จัดทดสอบเดินรถหัวลำโพง-บางแค
รถไฟฟ้าขบวนใหม่ทยอยถึงไทย-รฟม.เซ็นคอนซัลต์รถไฟฟ้าโคราช,วันที่ 28 พ.ค. นายวิทยา พันธุ์มงคล รองผู้ว่าการฝ่ายปฏิบัติการการรถไฟฟ้าขนส่งมวลชนแห่งประเทศไทย (รฟม.) เปิดเผยว่า ขณะนี้รถไฟฟ้าสายสีน้ำเงินส่วนต่อขยายหัวลำโพง-บางแค และบางซื่อ-ท่าพระ ขบวนที่ 2 มาถึงไทยแล้ว อยู่ระหว่างนำมาเก็บไว้ที่ศูนย์ซ่อมบำรุงห้วยขวางเพื่อทดสอบระบบตัวรถไฟฟ้าตามขั้นตอนต่อไป และคาดว่าภายในสิ้นเดือน มิ.ย. จะมีขบวนรถไฟฟ้ามาถึงไทย จำนวน 6 ขบวน เดือน ก.ค. เพิ่มเป็น 10 ขบวน ส่วนการทดสอบเดินรถไฟฟ้า ตามแผนงาน บริษัท ทางด่วนและรถไฟฟ้ากรุงเทพ จำกัด หรือ BEM ผู้รับสัมปทานเดินรถไฟฟ้าสายสีน้ำเงินส่วนต่อขยาย จะเริ่มนำรถไฟฟ้าสายสีน้ำเงินขบวนแรกทดสอบเดินรถ ช่วงหัวลำโพง-บางแค ประมาณกลางเดือน มิ.ย. โดยใช้เวลาประมาณ 3 เดือน และเปิดให้บริการเดือน ก.ย.นี้,ทั้งนี้ ระหว่างทดสอบเดินรถไฟฟ้าสายสีน้ำเงินส่วนต่อขยาย รฟม.ได้เตรียมยกร่างข้อบังคับ รฟม. ว่าด้วยการกำหนดอัตราค่าโดยสาร วิธีการจัดเก็บค่าโดยสาร และการกำหนดประเภทบุคคลที่ได้รับการยกเว้นไม่ต้องชำระค่าโดยสาร โครงการรถไฟฟ้าสายสีน้ำเงินส่วนต่อขยาย พ.ศเพื่อนำเสนอ ครม.เห็นชอบ โดยจะประกาศให้ประชาชนทราบล่วงหน้าก่อนเปิดให้บริการจริง 30 วัน ทั้งนี้การกำหนดอัตราค่าโดยสารเริ่มต้นที่ 16 บาท สูงสุด 42 บาท เท่ากับอัตราค่าโดยสารรถไฟฟ้าสายสีน้ำเงินเดิมที่ใช้ในปัจจุบัน,ทางด้านกองสื่อสารองค์กร สำนักผู้ว่าการ รฟม. แจ้งว่า ในวันที่ 30 พ.ค. เวลา 14.30-16.00 น. ณ ห้องประชุม 1 ชั้น 9 อาคาร 1 รฟม. ได้กำหนดจัดพิธีลงนามสัญญาจ้างที่ปรึกษาเพื่อศึกษารายละเอียดความเหมาะสม ออกแบบ และจัดเตรียมเอกสารประกวดราคา โครงการระบบขนส่งมวลชนจังหวัดนครราชสีมา สายสีเขียว (ตลาดเซฟวัน-สถานคุ้มครองและพัฒนาอาชีพบ้านนารีสวัสดิ์) ในการนี้นายภคพงศ์ ศิริกันทรมาศ ผู้ว่าการ รฟม. ร่วมลงนามสัญญาจ้างฯ กับกลุ่มที่ปรึกษา นำโดยบริษัท โชติจินดา คอนซัลแตนท์ จำกัด.
นายวิทยา พันธุ์มงคล รองผู้ว่าการฝ่ายปฏิบัติการการรถไฟฟ้าขนส่งมวลชนแห่งประเทศไทย (รฟม.) เปิดเผยว่า ขณะนี้รถไฟฟ้าสายสีน้ำเงินส่วนต่อขยายหัวลำโพง-บางแค และบางซื่อ-ท่าพระ ขบวนที่ 2 มาถึงไทยแล้ว
วิทยา พันธุ์มงคล,ทดสอบเดิน,รถไฟฟ้าสายสีน้ำเงิน,ส่วนต่อขยาย,รฟม.,รถไฟฟ้าขบวนใหม่,รถไฟฟ้าโคราช,ข่าวทั่วไป